**Uključite se u humanitarnu akciju City Centera one #IJaBihNaMore**

*Obavite shopping od 1. do 4. lipnja i preuzmite jedinstveni poklon, a City Center one će u vaše ime donirati financijska sredstva i tako mališanima slabijeg imovinskog stanja omogućiti uživanje u ljetnim praznicima.*

Ljeto je iza ugla, što znači samo jedno: bliže se praznici! I dok za većinu mališana oni znače stvaranje divnih uspomena uz kupanje u moru i druženje, postoje i oni koji nažalost nisu tako sretni. Kako bi i oni dobili priliku ispuniti ljetne dane najljepšim sjećanjima, **City Center one East i West** udružili su se s udrugom **Naš san njihov osmijeh**, koja od 2019. godine djecu iz obitelji slabijeg imovinskog statusa vodi na more.

U slanju mališana na more možete pomoći i vi, i to jednostavnije nego ste mislili. Sve što trebate učiniti jest **od 1. do 4. lipnja** svratiti u **City Center one East ili West**, **kupiti nešto za sebe ili svoje najdraže u iznosu od 30 eura ili više** te račun pokazati ljubaznim hostesama koje vas čekaju u sklopu akcije [**#IJaBihNaMore**](https://citycenterone.hr/zagreb-east/novosti/podrzite-humanitarnu-akciju-ijabihnamore/). Vi ćete dobiti podsjetnik na dobro djelo koje ste učinili, a City Center one će u vaše ime donirati **3 eura** udruzi Naš san njihov osmijeh i tako **osigurati financijska sredstva** kojima će se podržati projekt **More ljubavi.**

Svi koji se odazovu humanitarnoj akciji kao uspomenu na sudjelovanje dobit će **posebnu razglednicu** koju je ilustrirala Mateja Sučević te **mali znak pažnje** uz koje će ljetni dani postati još bolji: **kremu za sunčanje, slamnati šeširić, lepezu ili osvježavajući sladoled**. Ipak, najveća nagrada bit će činjenica da ste mališanima omogućili bezbrižno ljeto uz puno smijeha, druženja s vršnjacima, plivanja u moru, uživanja u sladoledima i zalascima sunca na plaži.

“Neprestano osluškujemo potrebe zajednice i nastojimo pomoći kada god smo u prilici, a posebno smo osjetljivi kada su u pitanju djeca. Tako smo ususret ljetu odlučili podržati projekt More ljubavi u organizaciji udruge Naš san njihov osmijeh te, uz pomoć posjetitelja City Centera one, pomoći u prikupljanju novčanih sredstava kroz posebnu akciju #IJaBihNaMore. Sigurni smo da ćemo zajedničkim snagama poslati što veći broj mališana na zasluženo ljetovanje, stoga još jednom pozivamo sve koji su u prilici da u periodu od 1. do 4. lipnja svrate do svoga City Centera one i ovom malom gestom pomognu svijet učiniti boljim mjestom“, poručili su iz shopping centra City Center one.

''Zahvaljujemo se City Centeru one na suradnji kao i na prilici da zajedno osiguramo besplatan boravak na moru dječici iz svih dijelova Hrvatske. Također se zahvaljujemo svim kupcima koji će u periodu od 1. do 4. lipnja svratiti u navedeni centar i kupnjom u iznosu iznad 30 eura sudjelovati u našoj akciji. Ovoga nam ljeta u Istru stiže preko 200 dječaka i djevojčica svih uzrasta s roditeljima/skrbnicima i uz vašu će pomoć njihov boravak postati nezaboravan dio života kojega će pamtiti i u godinama koje slijede i stoga vam hvala'', izjavio je predsjednik udruge Igor Loparić.

Prošlog ljeta u ljetnim praznicima na ovakav je način, zahvaljujući projektu More ljubavi, uživalo više od **135 djece**. Uz pomoć akcije #IJaBihNaMore City Centera one East i West te svih posjetitelja velikog srca, **taj broj ove godine može biti puno veći**. Pomozite dječju maštu pretvoriti u stvarnost i priuštite im nezaboravno ljetovanje na Jadranu. Vidimo se u [City Centeru one](https://citycenterone.hr/)!